Diverse IT-relatert Informasjon
Retningslinjer for bruk av IT-resurser ved UIT: http://uit.no/itavd/retningslinjer/
1. Arbeidsstasjoner på arbeidsplassen
Det er av og til nødvendig å installere programvare og gjøre sikkerhetsoppdateringer på arbeidsstasjoner, noe som gjør at omstart kan være nødvendig. Vi vil intensivere bruk av system management software til dette arbeidet. Dette innebærer at jobber kan kjøres om natten. For å sikre at data ikke gå tapt er det derfor nødvendig at man stenger alle programmer og logger av maskinen før man går hjem. 
2. Lagring av filer 
Det er svært viktig at filer som skal tas backup av blir lagret på brukerens hjemmeområde (disk H:). Bruk gjerne mappen ”Mine dokumenter” som ligger på hjemmeområdet. Hvis en arbeidsstasjon krasjer vil som regel alt på lokaldisk (disk C:) gå tapt. 
3. Fildelingssystemer

Brukere ved UiT har ikke anledning til å bruke fildelingssystemer til spredning av opphavsrettslig materiale. Bruk av fildelingssystemer innebærer også en risiko for datasikkerheten fordi de kan spre virus som for eksempel åpner bakdører til UiTs datasystemer. Opprydding etter slike ”innbrudd” krever ofte store resurser. 
4. E-post

E-post er en grei måte å kommunisere på, og det er lett å nå ut til mange mottakere. Det er imidlertid slik at mange får svært store mengder e-post. Det kan derfor være lurt å tenke gjennom hvem som skal ha en melding før man sender den. De fleste av oss har sikkert brukt tid og resurser på å finne ut om e-post man har mottatt inneholder relevant informasjon. Ved henvendelser der man trenger tid på å gi tilbakemelding kan det være greit å gi beskjed slik at avsender vet at e-posten ikke er forsvunnet pga. tekniske problemer.
Fraværsassistenten i outlook sender ukritisk svar til alle som sender meldinger til en fraværsmarkert klient. Dette kan benyttes av uvedkommende til å registrere en adresse for utsending av uønsket e-post. Fraværsmeldinger sendes derfor kun til dem som er exchangebruker ved UIT.  
UiT bruker i dag en sperremetode som kalles "grålisting" for å håndtere spam. Ingen meldinger blir kastet ved bruk av denne metoden. Det vil imidlertid bli en forsinkelse som gjelder første melding fra en avsender til en mottaker ved UiT. Forsinkelsen vil være på minst 2 minutter og normalt være mindre enn en time. Forsinkelsen vil være særlig merkbar dersom man for eksempel avtaler per telefon å motta ei melding fra noen man vanligvis ikke mottar e-post fra. For å unngå denne forsinkelsen i større grad er det laget lister over avsendere som ikke skal avvises. Metoden regnes som god, men spam kan fortsatt slippe gjennom.
5. ”Hjemmemaskiner”til bruk i arbeidsformål
Hva tilbyr vi på IT-drift:

1. Hjelp til innkjøp av utstyr.

2. Installasjon av standard programvare: McAfee, Office, Clue og Acrobat reader
3. Hjelp til reinstallasjon av standard programvare hvis systemet slutter å fungere.

Hva tilbyr vi ikke på IT-drift:

1. Vi hjelper ikke til med anskaffelse og installasjon av annen OS plattform enn Microsoft Windows. 

2. Vi kommer ikke hjem til deg ved problemer. Ved eventuell reinstallasjon må du ta maskinen med deg til oss.

3. Vi garanterer ikke for filer som er lagret lokalt på maskinen. Ved en eventuell reinstallasjon vil disse sannsynligvis gå tapt hvis brukeren ikke har tatt backup av filene selv. 

Programvare som ikke er standard er brukerens eget ansvar. Det oppfordres også til at man er restriktiv med hensyn til installasjon av programvare av ulike slag. Dette for å slippe problemer med et system som er ustabilt. 
